### 23.    Proces for kommende Kultur- og Fritidspolitik

**Åbent**

Sagsnr.: 326-2020-78795       J.nr.: 20.00.00           Dokumentnr.:
326-2020-334743

**Sagstype**

Beslutning

**Resume og sagens baggrund**

Den nuværende Kultur- og Fritidspolitik blev udarbejdet i
2012 og er gældende fra 2013-2020. Den indeholder fem indsatsområder: Den
kulturelle fødekæde, Bevægelse og livskvalitet, Frivillighed, Synlighed og
identitet og Partnerskaber og inklusion.

**Indstillinger**

Direktøren indstiller, at den nuværende Kultur- og
Fritidspolitik forlænges til primo 2022.

**Behandling**

Kultur- og Fritidsudvalget, Økonomiudvalget og
Kommunalbestyrelsen

**Sagsfremstilling**

Den nuværende politik udløber med udgangen af 2020 og
administrationen anbefaler at politikken forlænges således at det kommende
Kultur- og Fritidsudvalg også kan sætte deres aftryk på politikken. 2021 bruges
til at tilrettelægge og gennemføre en proces med det nuværende udvalg hvor
kommunens andre politikker og strategier indarbejdes. Herved får det nuværende
Kultur- og Fritidsudvalg mulighed for gøre status på 4 års arbejde i udvalget og
videregive behov, ønsker og potentialer på kultur- og fritidsområdet til
kommende aktører.

I 2015 blev der udarbejdet et tillæg til politikken og siden
2017 har der været arbejdet med indsatsområder på Kultur- og Fritidsområdet
udmøntet i en FOKUS-aftale.

Administrationen udarbejder proces- og tidsplan for arbejdet
med den kommende Kultur- og Fritidspolitik der forelægges udvalget til
godkendelse i foråret 2021.
Herefter starter processen med inddragelse af det nuværende [adresse]
Fritidsudvalg og andre interessenter så det kommende udvalg har et grundlag at
færdiggøre politikken ud fra.

**Økonomiske konsekvenser**

Ingen

**Kultur- og Fritidsudvalgets
møde den 1. december 2020:**

Anbefales.

**Økonomiudvalgets møde den 9.
december 2020:**

Anbefales.